Mehkemeya Heqê Merdiman ya Ewropa (AÎHM) muracatê Rayberê Şarê Kurdî Abdullah Ocalanî ke 8 serrî verê amebî kerdene erjna û muracatê Ocalanî red kerd.
Mehkemeye raporo ke 2010 de derheqê ‘îşkencenêdîyayîşê Ocalanî’ de dabi Komîteya Vernîgirewtişê Îşkenceyî (CPT) zî dayo vîr.
Yeno pawitene ke sebebê dayîşê qerarî zî do ewro bêro aşkere kerdene.
Seke yeno zanayene 2ê adara 2010î de muracatê AÎHMî amebi kerdene û muracat de amebi vatene ke Îmrali de madeyo 2. ke heqê cuyayîşî, madeyo 3. ke qedexeyê îşkenceyî, madeyo 6. ke heqê bi hawayo adil mehkemebîyayîşî, madeyo 13. ke qedexeyê cîyakerdişî û madeyo 14. yê Peymana Heqê Merdiman ya Ewropa ameyî îxlal kerdene.
